**Înflorește-mi în obraji bujorii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-au adunat nori grei în suflet

Și plouă mocănește printre gene

Obrazul meu, un palid șevalet

Pe care, cât ai da în cremene

Un fals penel pictează-n grabă

Cascade, râuri repezi, valuri 'nalte

Ce dau năvală, tremură în barbă

De s-ar opri acolo-ncalte...

Dar curg șiroaie; trista-mi soartă

Fu să-mi hrănesc în zbor mândrii condori

Cu algele din Marea Moartă...

Ei, surzi și muți, pe cer pictează flori.

Obrazul meu, o lună plină

Adânc brăzdat de ploaia furibundă

Mai palid decât ceara în lumină

Agonizează-n lumea muribundă.

Mai vino, Doamne,-ntinde mâna

Alungă de pe cerul vieții norii

Și iartă-mă, nu mă abandona...

Hai, înflorește-mi în obraji, bujorii !